
De fundamentis principii illius reflexi: 
Lex dubia non obligat. 


Nihil fere est omnium, quae in theologia morali tractantur, quod gravius difficiliusque expo- 
natur quam doctrina de dubia sive incerta quae vocatur conscientia. Nam quum conscientiae vis 
et munus in eo maxime cernatur, ut certa agendi norma sit, ad quam homo dirigatur, conscientia 
incerta tantum abest nt actionum moderatrix esse possit, ut, qui ea affectus vere dubitat, an facere 
aliquid vel omittere sibi liceat, hoc facere vel omittere non possit, quin vereatur, ne voluntati divinae 
repugnet et sciens ac prudens peccati culpam in se admittat. Unde liquet, id.illi summa opera curan- 
dum esse, ut, priusquam in ea re, de qua agitur, aliquid decernere velit et debeat, vel accurata rei 
consideratione vel aliorum hominum consultatione ad conseientiam certam perducatur. 

Quid vero, si quis, omni cura ac diligentia in eo studio colloenta, dubius incertusque maneat 
et inter varias opiniones magis minusve probabiles fluetuare sibi videatur? Huic ut consulatur, firmis 
quibusdam stabilibusque praeceptis, ad ipsam vitam accommodatis, opus est, quibus ille innitens, quum 
de veritate rei serupulum ex animo evellere nequeat, tamen de honestate actionis judicium cer- 
tum consequi possit, hoc est agendi rationem inveniat. qua inita jam non timere debeat, ne quid sciens 
contra legem officiumque faeiat. Atque hoc est illud, quod theologi quasi una voce omnes docent, 
esse „reflexa principia?) eademque communissima, quibus recte usi conscientiam, rebus ipsis incertis, 
moderari sic possimus, ut „dubio speculativo“ non sublato sed praetermisso, ,certitudinem prac- 
ticam“ obtineamus et, qui abesse non possimus a periculo errandi, extra periculum simus peccandi. 
— Quorum principiorum, ut ita dicam, principalissimum quum id ipsum sit: Lex dubia non obli- 
gat, tanto dignius putavi, quod vobis, commilitones humanissimi, oblata hac occasione explicarem, 


1) Reflexa enim a theologis propterea vocantur, quod ad aliquam actionem per se dubiam ita accommodantur 
sive reflectuntur, ut ex eorum luce et veritate »Certitudo practica“ sive „certitudo moralis de honestate actionis appareat. 
Quod quomodo fiat, praeclare illustrat s. Alphonsus, theol moral., lib. I., tract, L, de consc. n. 69. 

quanto plus momenti, quotiescumque quaestio exsistit „de solo licito vel illicito“ sive ,de solo 
praecepto“?), afferre videtur ad dijudicandam de eo legis cum libertate contentionem. Quod autem 
commentationem inscripsi: De fundamentis principii ctc., ex hoc titulo satis cognoscetis, quo illa 
tendat quibusque terminis sit cireumseripta. 


I. 


Rem propositam aggredientes, certo nos pede graduque, ducibus praesertim sanctis Thoma 
et Alphonso, incessuros esse speramus, quum primum, quae ratio ac necessitudo inter legem et libe- 
ram hominis voluntatem intercedat necesse sit, ut lex voluntatem vi obligante comprehendat, accuratius 
quaesierimus. Quo explorato, jam apparebit, lege dubia voluntatem humanam haud ita tangi 
atque affici, ut haec illa obligari cohiberique videatur. 

1. Quod ut probemus, paullo altius repetentes initium disputandi a natura et notione ipsius 
legis facimus, quam quidem omnes, si non verbo, certe re cum doctore angelico sic definiunt: „Lex 
regula quaedam est et mensura actuum, secundum quam inducitur aliquis ad agendum vel ab agendo 
retrahitur; dicitur enim lex a ligando, quia obligat ad agendum.“ “) Est igitur lex moralis modus ille 
certus, quem, si quid agere volumus, ita in agendo servare jubemur et obligamur, ut perficiamus, quod 
praecipit, et omittamus, quod vetat. Nemo autem id, quod jubente lege facit, suo arbitrio facit, sed 
auctoritate legislatoris, neque qui legi ipse subjectus est, idem et auctor legis est. Sed ubi de lege 
agitur et de obligatione morali, ibi etiam alter agnoscitur superior, qui obligat, et in ferior alter, 
qui obligatur; quumque persuasissimum nobis sit, peculiari illa et quasi recondita vi ac sanctitate, 
qua legem moralem in conscientiam voluntatemque nostram dominari sentimus, nullum pollere nisi 
solum Deum, approbante et ratione humana et sacra scriptura recte profitemur, ultimum legis obliga- 
tionisque moralis principium ac fontem esse mentem et voluntatem ipsius summi Dei, ita quidem, ut 
leges omnes, quae in ordine morali valent, normae quaedam vocari possint, quas omnium rector et 
dominus vel, ut leges divinas (tum naturales tum positivas), sua ipse institutione, vel, ut leges humanas 
(ecclesiasticas et civiles), per vicarios in societatem imperii sui vocatos et potestate legitima mode- 
randis rebus sive religiosis sive civilibus instruetos nobis observandas proposuit. 

2. Sed quamvis lex cogitari non possit sine legislatore, neque quisquam leges condere possit 
vere obligantes, quin justa potestate auctus sit, minime tamen ex eo solo, quod esse scimus legum 
auctorem nobis superiorem et ad imperandum idoneum, perspicere jam possumus, quas tandem leges 
ipse nobis constituerit et quid nobis praeceperit; sed „leges tune instituuntur, quum promulgantur“.') 
An forte quis, quod legislator nobis praescribere cogitat et intendit, hoc eum dicet nobis jam ante 
praeseripsisse, quam ipse legem in medium tulit certioresque nos fecit, illud se nobis vere praecepisse ? 
„Ratio est, quia lex, in sola mente legislatoris manens, non est nisi mera cogitatio sive intentio con- 


2) Non est, quod pluribus dicam, alterum genus actionum idemque prorsus diversum esse illud, in quo quaeritur 
de fine aliquo necessario, quem ut obtineamus vel impediamus, absolute obligamur. In hoc quidem 
semper ,tutiorem* partem sequendam esse, jam res ipsa loquitur; qui enim obligatur, ut „finem“ necessarium certe obti- 
neat, idem et obligatur, ut „media“ necessaria adhibeat, quibus adhibitis finem illum quam certissime sit assecuturus. — 
Lege, si placet, quae hac de re habet „Der Katholik. Zeitschrift für kath. Wissenschaft u. kirchl. Leben. Mainz 1874“ 
in dissertatione: „Probabilismus u. probabilistische Systeme“. IV. pag. 550 sqq., praecipue autem „Zeitschrift für kath. 
Theologie. Innsbruck 1878 (2. Jahrgang), 1879 (3. Jahrgang)“ in dissertatione: „Zur Frage über das Moralsystem“. I. 
pag. 11 sqq. 

3) Thomas, summa theol. I. 2. qu. 90 art. 1. 

4) Gratianus, in can, In istis, dist. 4. 

stituendi legem, non vero constitutio legis, quae subditos obliget.“ ) Fieri igitur non potest, ut, qui 
legem meditatur et condit, suae nos voluntati et legi ipsi subjiciat, priusquam sententiam suam nobis 
aperuit legemque ipsam proposuit et promulgavit; id quod inter ommes ita constat, ut lex, quae pro- 
mulgatione careat, eadem iis omni effectu vique obligante carere videatur. „Nam 
per solam ordinationem aut per solam suam voluntatem ne Deus quidem potest absolute creaturae 
imponere obligationem; sed ad hoc opus est, ut ei communicet notitiam unius aeque ac alterius; ergo 
„necesse est, dari manifestationem ordinationis ac voluntatis Dei . . . per quam illa (creatura) cog- 
noscit, quid Deus de certis rebus judicat, ad quas vel praestandas vel omittendas ipse creaturam obli- 


í 


gare vult“.e) Itaque „nulla lex ullum habet vigorem ante promulgationem“ ); „lex enim, ut obliget, 
debet innotescere; atqui lex non innotescit nisi per promulgationem, quum per eam solam eo intimetur 
modo, qui necessitatem obediendi indueit“®); ex quo intelligitur, „legem aeternam defectu promul- 
gationis non potuisse obligare creaturas ab aeterno*?). — His innumerabilibusque fere aliis testi- 
moniis etiam s. Alphonsus utitur, quibus confirmet, in unum omnium congruere sententias; et perluci- 
dam illam, quam apud principem scholae hac de re invenit, expositionem totidem verbis reddens: 
„Lex“, inquit, „imponitur nobis per modum regulae et mensurae; regula autem et mensura imponitur 
per hoe, quod applicatur his, quae regulantur et mensurantur. Unde ad hoe, quod lex virtutem 
obligandi obtineat (quod est proprium legis), oportet quod applicetur hominibus, qui secundum eam 
regulari debent. "Talis autem applicatio fit per hoe, quod in notitiam eorum deducitur 
ex ipsa promulgatione. Unde promulgatio ipsa necessaria est ad hoc, quod lex habeat 
suam virtutem.“ ") 

3. Si quis vero mirabitur, s. Alphonsum tot verba „totque auctoritates congerere studuisse ad 
hanc doctrinam probandam, quae a nemine in dubium revocatur, hoc eum fecisse sciat, quia ab illa 
firmitas sententiae pendet: nempe quod lex dubia non obligat“.") Et re vera haec sententia, quam 
cum eo defendimus, ex argumentis de promulgatione propositis necessario efficitur. Si enim lex, quae 
promulgata non fuit, nihil valet neque quemquam obligare potest, nisi cui in cognitionem venit ,,ex 
ipsa promulgatione“, difficile sane intellectu est, quomodo haec vis inesse possit legi, quae tantum 
abest ut promulgata sit, ut ii, ad quos pertinet, ne dijudicare quidem possint, exsistat ipse necne, 
veraque in dubitatione versentur, ecquid sibi in certa quadam re vel agendum vel omittendum prae- 
cipiat. „Hine omnes ad asserendum conveniunt, quod lex, ut obliget, debet esse certa ac manifesta 
debetque uti certa manifestari sive innotescere homini, cui promulgatur . . . quia, quum lex juxta 
8. doetorem sit mensura et regula, qua homo mensurari et regulari debet cirea suas actiones, nequa- 
quam ille recte mensurari et regulari potest, nisi mensura et regula illa sit certa, ut obliget, quin et 
innotescat?) Quid igitur, quod illa lex, quae vocatur „stricte dubia ^, ne nomen quidem legis mereri 
nullaque esse videtur, quippe quae ob eam ipsam causam, quia vere dubia est, id minime habeat, quod 
maxime legis est proprium quodque diximus esse promulgationem. Quae si deest, jam nihil aliud 
nobis de lege certum ac manifestum est, nisi quae nobis de ea movetur dubitatio (quaestio) aut 
Opinio cum altera opinione pugnans; sed nemo facile vel hane vel illam pro certa lege statuerit 


5) Alphonsus de Liguorio, l. c. n. 61. 

5) Joannes Gerson, de vita spir. etc. lect, 2. 

7) Dominicus Soto, de just. et jure lib. 1. q. 1. art. 4. 

8) Petrus Collet, theol. moral, de legib. c. 1. a. 2. concl, 2. 
3) P. Gonet, clyp. de leg. d. 2. art. 2. 

10) Thomas, l. c.; Alphonsus, l. c. n. 60 sqq. 

1) L. c. n. 61. 

12) L. c. n. 63. 


ERE 


tantumque valere dixerit, ut inde ea, quae soli veraeque legi inest, vis obligandi effici cogique posse 


videatur. Quo igitur infirmior est promulgatio, eo est lex ineertior; quo autem lex incertior, eo cer- 
tior libertas. Quodsi de aliqua lege, quum non satis sit promulgata, ita dubitamus, ut, diligentia 
etiam adhibita, perspicere non possimus, num quid nobis vel praeceptum sit vel prohibitum, de effectu 
quoque et vi legis inseii incertique manemus neque religionem violare nobis videmur, si libertate nostra 
usi id facimus, quod re consulta facere statuimus. Quapropter summo jure hane probandi viam s. Al- 
phonsus in prima parte suae de morali systemate dissertationis ingreditur eamque tam strenue et feli- 
citer persequitur, ut ad exitum perveniat, quo nullus esse potest exoptatior. En integra illa verba, 
quibus omnia quae undique congesserat et sua ipsius et aliorum argumenta huc pertinentia quasi una 
comprehensione complectitur totamque hane probationem acute concludit. Sunt enim haee: ,,Posito 
igitur principio a D. Thoma tradito ac satis superque probato, nempe quod nullus ligatur per prae- 
ceptum aliquod nisi mediante scientia illius praecepti, quod idem est ac dicere, non posse legem 
incertam certam obligationem inducere: necessario eruitur, esse moraliter certum, quod, ubi duae opi- 
niones aequalis") ponderis concurrunt, non est obligatio sequendi tutiorem. Si quis autem de hujus 
sententiae certitudine rationem exposcat, breviter ei ex omnibus in hoc monito probatis respondebitur: 
quia lex dubia non obligat. Et si quaerere pergat, cur lex dubia non obliget? respondebimus hoc 
succincto argumento: Lex non sufficienter promulgata non obligat: lex dubia non est sufficienter pro- 
mulgata (quia, dum lex est dubia, promulgatur sufficienter dubium sive quaestio, sed non promulgatur 
lex): ergo lex dubia non obligat. Qui argumentum hoc ihfieiari vellet, probare deberet, vel quod lex 
etiam non promulgata obligat, vel quod lex dubia est vere promulgata; contra id quod expresse docet 
s. Thomas et alii communiter, ut vidimus; sed nunquam harum propositionum ullam probabit in aeter- 
num. Haec tandem sit eonelusio hujus sententiae: Spectato pondere aequali utriusque opinionis, homo 
dubius maneret neque operari posset: spectata autem vi legis, cum ipsa eo casu non sit suffi- 
cienter promulgata, non obligat nec ligat. Et ideo homo, utpote ab hujusmodi lege 
dubia non ligatus, redditur certus de sua libertate, et sic licite operari potest“.") 


II. 


1. Respicientem ea, quae modo vel ipsi diximus vel ex aliis attulimus, haud facile quemquam 
praeterire posse existimo, duo eorum membra esse, duo argumenta. Alterum enim est illud, in quo 
supra maxime elaboravimus: ut probaremus, non posse legem obligare, quam ut non constat esse pro- 
mulgatam, ita non constat exsistere; h. e. legem dubiam carere vi et effectu legis certae sive, ut ajunt, 
„Virtute obligatoria". Quod argumentum, quum a natura et ratione ipsius legis ductum sit, recte dici- 
tur „objeetivum“. Alterum autem, illi quidem annexum et quasi consequens, vocari potest ,,subjec- 
tivum", quia ad eos spectat, qui quidem legi (dubiae) contra libertatem certanti occurrere videntur, 
verum tamen, quum de lege sibi non satis promulgata ejusque vi ae natura certi nihil cognoscant, 
perspecta tum hujus legis virtute sive potius vanitate tum libertatis ratione, se vere et proprie hujus- 


1) Per se intelligitur, auctorem loqui de opinionibus „aequaliter aut quasi aequaliter“ (sive „aeque vel 
fere aeque") „probabilibus, quia quum inter utramque opinionem modica est praeponderantia, ita ut valde tenuis et 
dubius sit excessus, tunc ambae opiniones aeque probabiles existimantur, juxta commune illud axioma: parum pro nihilo 
reputatur". L. c. n. 55 et 57. Of. ejusdem „Homo Apost,“, tr. de conscientia n. 77. — Quamquam interpretes s. Alphonsi 
in duas partes discedunt. Consule: Vindic. Alphons. etc., Romae 1873, p. 6 sqq.; Katholik, I. c. II. p. 162 sqq. Lehm- 
kuhl, theol. moral, Friburgi 1883, L p. 68 sqq. 


14) L. c. n. 67. 


hy a 


modi lege obstrictos judicare non possunt certioresque fiunt de libertate sua morali, cujus est, id agere, 
quod et placet ipsis et licet.'*) 

2. Neque vere hoc argumentum jam omni ex parte absolvisse mihi videor. Apparet enim, 
accidere posse nec semel re vera accidere, ut lex (positiva)“) ab auctore quidem sit rite satisque pro- 
mulgata, sed tamen iis, quibus praeseripta fuit, aut prorsus iguota maneat aut sic videatur dubia, ut, 
quum totos se in re exquirenda collocaverint, ipsi non percipiant, illa se lege vinetos esse depulsosque 
de libertate.  Fingamus igitur, in eam illos adductos esse hujus legis dubitationem, ut, facta exami- 
natione, vel de lege ipsa ejusque vi obligante vel de promulgatione vel de summa vel de partibus 
legis similibusve aliis pro explorato nihil habeant et libertate sua non sine gravi causa eo usque se 
uti posse putent, donee certa lege, quae libertatem cohibeat, ad certam agendi normam se esse alli- 
gatos viderint. Quod si usu venit, jam patet, promulgationem (a legislatore factam) per se solam 
nondum efficere, ut haec lex eos, quos dixi, obliget, sed necessariam etiam hi ipsi, ut videtur, 
legis scientiam sive cognitionem habeant oportet, qua instructi non jam prudenter justeque dubi- 
tare possint, quin lex sit libertate potentior. Itaque promulgatio id, quod intendit, non consequitur 
neque legem iis, qui „secundum eam regulari debent, applicat“, nisi legem simul „in eorum deducit 
notitiam". 7) 

3. Jam si quaesieris, quid tandem sit, quod ipsis liceat, legis illius dubiae vinculo se exso- 
lutos putare suamque sibi agendi libertatem vindicare, auctore s. Thoma respondebimus haee: ,,Ita se 
habet imperium alicujus gubernantis ad ligandum in rebus voluntariis illo modo ligationis, qui volun- 
tati accidere potest, sieut se habet actio corporalis ad ligandum res corporales. Actio autem corpo- 
ralis agentis nunquam inducit necessitatem in rem aliam, nisi per contaetum coactionis ipsius ad rem, 
in quam agit. Unde nec ex imperio alieujus domini ligatur aliquis, nisi imperium attingat ipsum, cui 
imperatur. Attingit autem ipsum per scientiam: unde nullus ligatur per praeceptum aliquod 
nisi mediante scientia illius praecepti... Eadem virtus est, qua praeceptum ligat, et 
qua conscientia; quum lex non liget nisi per virtutem seientiae“.“) — Quae non minus 
vere quam presse ab angelo scholae dicta esse, nemo certe negabit, qui naturam animi humani, eujus 
facultatibus sua cuique virtus inest, recte perspexit. Harum facultatum duae illae, quae principatum 
in animo obtinent, facultas cognoscendi sive ratio et facultas volendi sive voluntas, a natura ita sunt 
comparatae et inter se conjunctae, ut voluntas libera, quamvis sit causa efficiens fonsque omnium actio- 
num humanarum, tamen, ubi lumine rationis orbata est, quasi in tenebris jaceat neque sciat, quid sit 
suum. Quem ad modum per se omni in re tam caeca esse videtur, ut nec expetat quidquam ‘nec 


15) Brevi subtilique conclusione duo haec argumenta comprehendit G.-Ballerini, compend. theol moral, Romae 
1884, I. p. 56—57. 

16) Posui supra in uncino: lex (positiva). Quod enim ad legem naturalem attinet, quam sua quisque mente 
sibi promulgatam esse cognoscit, promulgatio et cognitio hujus legis ita inter se conveniunt, ut altera separari non possit 
ab altera. 

17) Notatu tamen dignum videtur, veteres theologos, quod sciam, paene omnes, ex recentioribus multos hac de 
re disserentes legem quam vocant „sufficienter“ sive „satis promulgatam“ intelligere esse eam, quam non solum legislator 
satis promulgavit, sed quam etiam ii, quibus promulgavit, sibi promulgatam esse cognoscunt, ita ut ,lex alicui satis pro- 
mulgata* et „lex alicui satis cognita“ idem declarare videantur. Hanc in sententiam etiam Lehmkuhl, I. c. p. 73, disputat, 
unde magna ex parte dilabi mihi videntur, quae contra eum protulit ,,Pastor bonus“, Trier 1889, p. 187 sq. 

18) Quaest. disp. de verit. qu. 17. art. 3. — „Ad hoc magis explicandum doctor angelicus eodem loco subdit: 
,Ad videndum autem, quando (conscientia) liget, sciendum quod ligatio metaphorice a corporalibus ad spiritualia sumpta 
necessitatem importat; ille enim qui ligatus est, necessitatem habet consistendi in loco ubi ligatus est, et aufertur ei potestas 
alio divertendi*. Sicut igitur contra, qui ab aliquo vinculo actualiter non est ligatus, babet potestatem divertendi quo vult, 
ita qui non est ligatus per scientiam praecepti, liber est ab obligatione praecepti“. Alphonsus, I. e, n. 65. 


detestetur, quod non intelligentia ei vel expetendum vel detestandum proposuit, sic etiam a praecepto 
morali aliena manet atque intacta, nisi per rationem arctiori legis societate contingitur eoque addu- 
citur, ut vera lege ad necessitatem agendi se esse adstrictam sentiat. Ita legis scientia sive cognitio 
,moraliter certa quasi vinculum quoddam dici potest, quo voluntas humana cum voluntate divina, 
quae lege exprimitur, cohaeret et quodammodo in unum convenit, ex quo fit, ut nemo lege teneatur 
nisi antecedente legis scientia.— Atqui hane scientiam jam nullo modo is nobis videtur habere, 
qui de lege ejusque vi obligante proprie vereque dubitat. Posse enim fieri, ut aliquis aliquid sciat, 
quod idem simul dubitat, ne cogitare quidem possumus nisi summis cognoscendi principiis perversis 
et perturbatis. Quod enim aliquis scit sive cognovit, id pro vero certoque habet atque ita in cog- 
nitione veritatis ipsius acquiescit, ut contrarium ex mente prorsus rejiciat et reprobet. Quod 
autem dubitat, id verum esse non cognovit, sed nescit, verum sit an falsum, et incertus quum sit, in 
contrarias sententias distrahitur. Ac ne tum quidem veritatem ipsam assequitur, sed in incerto est, 
quum ei contingit, ut ad opinionem perveniat, qua id, quod quaerit, putat esse probabile vel veri- 
simile et ad hoc inelinatior est quam ad illud. Volumus quidem, aliud esse nescire sive ignorare, aliud 
dubitare, aliud opinari. Si jam is, qui dubitat, non omnino inscius ignarusque est, multo minus est 
ille, qui aliquid opinatur, sed nonnihil cognoscit. Cognoscit enim uterque causas ac rationes, qui- 
bus ille movetur, ut dubitet, hie, ut opinetur, suoque jure is uti videtur, qui huic vel illi opinioni, cui 
quibusdam de causis majorem minoremve deberi putat probabilitatem sive verisiniilitudinem, magis 
minusve assentitur. Attamen quum sibi persuaserit, posse quidem re vera etiam alteram opinionem 
adem probabilitate et assensione dignam esse, eo semper est animo, ut nesciens, utra sit vera, judicium 
certum cohibeat et hane vel illam opinionem tum demum assensu puro et firmo tenendam esse judicet, 
quum forte in ea (sola) veritatem ipsam positam esse aliqua via certe cognoverit.' Quam ob rem 
sola eognitio rationum probabilium et quae ex ea manat opinio magis minusve verisimilis tantum abest, 
ut certam illam cognitionem et scientiam, qua veritatem ipsam percipimus firmoque assensu 
ampleetimur, afferre possit, ut rem ipsam, cui aut favet aut adversatur, incognitam incertamque relin- 
quat atque inscientiam veritatis ipsius secum comprehendat. Vel ut aliis paucisque verbis idem 
dicam: ,,Cognoscere“ et „non cognoscere“, „scire“ et „nescire“, „certum esse“ et „incertum esse“ 
notiones sunt disparatae sive, ut ajunt, contradietoriae, inter quas, si agitur de eadem re, cogitari 
non potest quidquam esse medium. Ergo tam „dubitare“ quam „non cognoscere“ et „nescire“, tam 
,Opinari" quam „incertum esse“, quamvis specie inter se non congruant sed differant, genere tamen 
omnia in id unum redeunt et conveniunt, ut scientiae (cognitioni) et certitudini contraria sint partes- 
que inseientiae (ignorantiae), quae, si quid eognitum certumque habemus, ne locum quidem in animis 
nostris habent. 


19) Thomas, l. c. qu. 14. art, 1: „Intellectus noster possibilis respectu partium contradictionis se habet diversi- 
mode. Quandoque enim non inclinatur magis ad unum quam ad aliud, vel propter defectum moventium, sicut in illis pro- 
blematibus, de quibus rationes non habemus, vel propter apparentem aequalitatem eorum, quae movent ad utramque par- 
tem: et ita est dubitantis dispositio, qui fluetuat inter duas partes contradictionis. Quandoque vero intellectus inclinatur 
magis ad unum quam ad alterum; sed tamen illud inclinans non suffieienter movet intellectum ad hoc, quod determinet 
ipsum in unam partem totaliter; unde accipit quidem unam partem, tamen semper dubitat de opposita: et haec est 
dispositio opinantis, qui accipit unam partem contradictionis cum formidine alterius... Patet ergo, quod dubi- 
tans non habet assensum, cum non inhaereat uni parti magis quam alii, similiter nec opinans, cum non firmetur 
ejus acceptio circa alteram partem . . . Intelligens autem habet quidem assensum, quia certissime alteri parti inhaeret: 
non habet autem cogitationem, quia sine aliqua collatione determinatur ad unam . .. Sciens vero habet et cogitationem: 
et assensum, sed cogitationem causantem assensum, et assensum terminantem cogitationem". Cf. ejusdem 
S. theol. I. qu. 79 a. 9 ad 4, et: Lib. 1. poster. Annal. I. 1. 

4, Quod si ita est, id, quod de omni re ejusque cognitione diximus, idem transferre etiam ad 
eam veritatem necesse est, quae ad institutionem rectae honestaeque vitae pertinet moralemque nobis 
agendi necessitatem injungit, dico legem. Quamdiu igitur aliquis vel vera in dubitatione vel sola in 


opinione (quam ad liquidum certumque nondum perduxit) de lege aliqua permanet, tamdiu — licet 
rationes, quas habeat dubitatio aut opinio legis, perspiciat — ipsam legem et necessitatem 


moralem re vera non cognoscit, sed ignorat; quumque ignoret, religionis officiique partes non excedit 
neque peccatum poena dignum admittit, si justis de causis libertatis ratione habita id agit, quod quo- 
minus agat, nulla se lege videt impeditum. Stare igitur oportet in eo, quod judicatum est: „Lex 
dubia non obligat", nee ligat lex nisi ,mediante scientia“; eoque firmius in hoc judicio stare 
oportet, quod, qui hoe negare voluerit, non poterit, quin, reprobato ,,principio contradictionis”, scepti- 
cismum quem vocant approbet et ad ipsum usum adjungat neque solum omnes cognoscendi, sed 
etiam recte vivendi agendique leges in dubio incertoque et sitas et relinquendas esse 
censeat.2°) 

Quod autem ad theologorum hac de re sententiam attinet, s. Alphonsus P. Patutio, adversario 
acerrimo, qui objecerat, „ad reddendam legem sat promulgatam satis esse notitiam tantum proba- 
bilem, quae ex opinione probabili stante pro lege jam habeatur", et „sub voce scientiae non 
intelligi cognitionem certam, sed tantum simplicem praecepti notitiam, quae (ut ait) in nostro casu 
probabiliter jam habetur ob utriusque opinionis probabilitatem" — ad haec, inquam, quid sibi videatur, 
s. Alphonsus ex communi doctissimorum auctorum consensu hunc in modum respondet: „Quod sub 
nomine scientiae intelligitur probabilis notitia, haec est novi vocabularii nova signifieatio, dum 
philosophi omnes eum s. Thoma distinguunt opinionem a scientia, quae accipitur ut cognitio certa 
alicujus veritatis . . . Pariter dico, in omnibus vocabulariis notitiam pro eodem significari ac cog- 
nitionem, unde notitia legis idem est ac cognitio legis‘‘.*") 


III. 


Quibus rebus cognitis, jam accuratius videre licet, quae sit illa via ac ratio, qua omnis lex 
moralis a primis inde initiis quasi per gradus quosdam ad liberam hominis voluntatem perveniat cam- 
que vi obligante ad certum praeceptum adstringat. Ita procedentes, quid sit de lege dubia judican- 
dum, vix habebimus, quod pluribus disseramus. 

1. Verum est nec ab ullo theologo vere christiano negatur, esse legem principalem eam- 
que aeternam, quam Deus sapientissimo consilio ante omnia haee tempora universo mundo prae- 


stituerit, neque unquam Deus universi ullam partem — nec rerum naturam nec gentem humanam nee 
angelorum hierarchiam — creare voluisse nisi suae quamque legi subjectam. Nam quum Deus, qua 


est immutabili sapientia et voluntate, in tempore nihil agat atque efficiat, quod non aeterno 
consilio conceperit, ab omni inde aeternitate non solum rerum omnium, quas ex nihilo condere 
voluit, cogitatione sua praecepit naturam et rationem, sed etiam sanetitate voluntateque sua praefor- 
mavit rerum ordinem omnibusque creaturis pro sua quibusque indole ac natura decrevit observandum. 
Quem ad modum igitur res sensibus obnoxias non potuit non ea lege aeterna instituere et ordinare, 
ut numini divino vi quadam necessaria parere cogantur, sie hominibus ratione et libertate praeditis 
ab aeternitate legem moralem conderet oportuit, qua instituti voluntati divinae libero arbitrio obtem- 
perent beneque morati in vita tum religiosa tum humana, et privata et publica, ordinem moralem ser- 

30) Subtiliter hac de re disputatur in „Zeitschrift für kath. Theologie etc.“, I. c. IIT. p. 86 sqq. 

21) L. c. n. 71 et 76. 

vent ad finemque tendant ultimum. Tantamque vim aeterna haec lex, quippe quae sit summa ratio 
et voluntas ipsius imperantis prohibentisque Dei, habere a theologis dieitur, ut ,,in temporali lege 
nihil sit justum ac legitimum, quod non ex aeterna lege homines sibi derivaverint“,) nullaque lex teni- 
poralis vim vere obligantem accipiat et exerceat, quae non ex illa lege dueta sit. — Quid vero? Hinene 
forte colligitur, legem aeternam, quam Deus simul eum natura humana deliberatam semper et 
constitutam habuit, libertate humana esse potiorem eique vi obligante sic praestare, quasi jam sola 
per se suaque ipsius vi voluntatem humanam ad jussa voluntatis divinae et vel ad ea, quae vocamus 
dubia, ab aeterno videatur alligasse? Minime id quidem. 

2. Nam ut praetermittamus, quod Deus hominibus non omni in re certi quidquam praecepit 
neque aut faeiendi aut omittendi necessitatem moralem imposuit, sed medias quasdam res, quae nec 
laudari per se nec vituperari possunt, hominibus permisit, ut ex iis optent, quam velint, dummodo 
agant honeste — quis est, quin videat, legem aeternam, ex qua quidem quasi ultimo ex fonte reliquae 
omnes naseuntur, tamen per se ipsam et solam ab homine hac in aetate constituto longius esse remo- 
tam ae disjunetam, quam ut voluntatem humanam attingat contactuque suo obstringat, neque prius 
posse vim obligantem in hominem exercere, quam et hic ipse re vera exsistat cique lex aeterna per 
singulas leges temporales sive naturales sive positivas exhibita sit et proposita? In ista igitur 
sumus sententia, qua theologos semper fuisse seimus, quibus lex aeterna, quum in se vim obligantem 
semper habuerit atque habeat, „actualiter“ tamen non ligare videtur nisi „mediante lege naturali 
vel positiva", „sicut ignis in se vim habet comburendi, sed non comburit actualiter, nisi postquam 
rei urendae applicatur") Unde novum omnibus fuit et incognitum, quod P. Patutius, pertinacia et 
vineendi studio non minus insignis quam eruditione ingeniique acumine, sine omni dubitatione docuit, 
„saltem leges divinas ab aeterno promulgatas fuisse et usque ab aeterno obligandi habuisse 
virtutem, priusquam creaturae legem audirent et cognoscerent", Quam opinionem ante 
illud tempus inauditam haud scio an postea tam aperte ac nude, quam ille protulit, renovare quisquam 
ausus sit, ex quo s. Alphonsus, verae libertatis contra perniciosum rigorismum defensor atque vindex, 
argumentis firmissimis eam convicit splendidissimeque demonstravit,**) contrariam esse quum omnium 
aliorum tum vero maxime eorum, quorum verba P. Lector jactaverat, s. Thomae ejusque discipulorum 
doctrinam. Locupletissimum enim sententiae suae testem P. Lector doctorem angelicum producere se 
posse putaverat, de promulgatione legis aeternae scribentem haee: .,Dicendum, quod promulgatio fit 
ei verbo et scripto; et utroque modo lex aeterna habet promulgationem ex parte Dei promul- 
gantis; quia et verbum divinum est aeternum et scriptura libri vitae est aeterna; sed ex parte 
creaturae audientis et inspicientis non potest esse promulgatio aeterna ;**) — quae verba iste 
satis idonea habuit ad probandum id, quod suo ipse ingenio excogitaverat, neque vidit, prorsus aliter, 
atque ab auctore dicta sunt, a se esse accepta. Quae si attento animo nec praejudieio captus per- 
legisset, jam ex ea, qua s. Thomas consulto et cogitate utitur, distinctione facile perspexisset, aeternam 
obligandi virtutem, qualem ipse legibus divinis inditam esse intelligit et affirmat, talem iis a principe 
scholae non attribui sed abjudicari. Aliae sunt enim lex et promulgatio ,,ex parte Dei promulgantis", 
aliae „ex parte creaturae audientis et inspicientis“. Si ad Deum referuntur, à quo originem accepe- 
runt, eadem sane sunt aetate atque aeternitate, qua ipse Deus divinaque omnia, nihilque aliud nobis 
esse videntur quam aeterna ipsius Dei ratio et sapientia (Aóyoc); sin autem referuntur ad creaturas, 


22) Augustinus, de lib. arb. lib. I. c. 6 n. 15. Cf. Müller, theol. moral, Vindobonae 1873, 1. p. 123 sqq. 
33) Alphonsus, l. c. n. 72. 

24) L. c. n. 72—73. 

25) S. theol. I. 2. qu. 91 art. 1 ad 2. 

quibus quidem ab aeternitate (antecedenter) destinatae fuerunt, vi sua et effectu nihil ab aeterni- 
tate illa valent, sed hoc demum in tempore (consequenter) vim obligantem obtinent, et ab eo quidem 
temporis vestigio voluntatem humanam divino vinculo obstringunt, quo per leges temporales tum natu- 
rales tum positivas jussa legis aeternae omnibus et singulis proponuntur et applicantur.*%) Quo posito 
et lege aeterna per praecepta temporalia tamquam e coelo has in terras deducta satisque per orbem 
terrarum promulgata, creaturae rationis participes ad certas agendi regulas se esse alligatas sentiunt, 
ad quas si vitam dirigunt, sic sunt informatae et moratae, ut ad legem aeternam. rerum omnium sum. 
mam normam et rectricem, libera voluntate se suaque omnia similiter conforment, atque res corporeas 
videmus ad hune concentum coactas esse dira vi ac necessitate. — Optime igitur Franc. Sylvius 
rem perspexerat, qui eundem illum, quem postea Patutius monachus tam perverse explanavit, s. Thomae 
locum jam multo ante interpretatus: „Lex aeterna^, inquit,") „fuit ab aeterno lex materialiter, non 
fuit tamen ab aeterno formaliter seu sub ratione legis actualiter ligantis: quia tune non fuit 
actualis et perfecta promulgatio“. 

3. Errant etiam, qui cum eodem Patutio sie nobis occurrere volunt: Lex aeterna, ordinem 
naturalem conservari jubens et perturbari vetans, quia una cum anima homini innata est et quasi 
inseulpta, ,,hominem jam ligat usque ab ipsius conceptione; Deus enim, quum legem in anima 
imprimit, tum illam etiam promulgat*.**) Neque videmus, quo jure ad tuendam hane sententiam 
afferre possint illud s. Thomae: ,,Promulgatio legis naturae est ex hoc ipso, quod Deus eam men- 
tibus hominum inseruit naturaliter cognoscendam?) Qui enim in eodem articulo summae 
theologicae diserte planeque exposuit, non posse legem vim obligandi obtinere, quae non in „eorum, 
qui secundum eam regulari debent, notitiam sit deducta ex ipsa promulgatione“, is certe, ne dixisse 
videatur pugnantia, dubitari non potest, quin verbis iis, quibus naturalem legis in anima impressionem 
docuit, eandem notionem subjici voluerit, quam subjecit Sylvius interpres, qui ait „addendum esse, 
legem naturalem quasi promulgari in habitu eo ipso, quod Deus illam mentibus hominum inserit . . . 
Actualiter autem tune unicuique promulgatur, quando cognitionem a Deo accipit dictantem, 
quid juxta rectam rationem naturalem sit amplectendum, quid fugiendum^.*) Quod idem melioribus 
etiam verbis Alphonsus: ,,Proprie et stricte loquendo, in infusione animae jam non inseritur lex, 
sed inseritur lumen, quo lex cognoscenda erit ab homine, quum pervenerit ad usum rationis, 
sive inseritur potentia, capacitas sive habilitas ad legem cognoscendam tempore usus rationis. Et tune, 
quum homo legem cognoscet, lex ei perfecte et vere promulgabitur eumque ligabit; 
alioquin, usquedum lex non deducitur in hominis notitiam ex promulgatione, docet s. Thomas, legem 
virtutem obligandi non obtinere." Quare hoe quidem effectum et exploratum sit, lege aeterna nemi- 
nem obligari posse nisi per leges temporales, quibus illa promulgatur et ad cognitionem humanam per- 
fertur. Lex enim aeterna, quemadmodum in mente ipsius Dei recondita est et concepta, a solo Deo 
et beatis illis, quibus Deus se ipsum intuendum praebet, coeli ineolis percipitur; dum erimus in terris, 
ex effectibus tantum eam perspicimus, sicut solem, quem cernere tangereque ipsum non possumus, e 
splendore radiisque cognoscimus. — Si vero res ita se habet, quis tandem rem ita vertet, ut dieat, 


26) Idem theologi intelligi volunt, qui ut legem ,,antecedenter et consequenter“, ita legem „materialiter et forma- 
liter“, „virtualiter et actualiter“, „in actu primo et in actu secundo“ obligantem distinguunt. Vid. Alphons., l. c. 

27) In 1. 2. qu. 91 art. 2. 

28) Apud Alphons., l. c. n. 73. 

29) L. c. I. 2. qu. 90 art. 4 ad 1. 

30) In I. 2. qu. 90 art. 4 in fin. 

31) L. c. 

lege aeterna ad servandas leges ommes et vel ipsas dubias sic esse nos coactos, tamquam jam omnes 
illa lege in lucem prolatae sint satisque nobis promulgatae? 

4. Immo potius illud, quod omnes tenent et profitentur: „Nihil volitum nisi praecognitum", vel 
maxime nobis valere videtur, quum agitur de legibus vitae et officiis. Quapropter leges etiam tem- 
porales tum naturales tum positivae auctoritate divina, quam ex lege aeterna duxerunt, voluntatem 
nostram non prius contingunt, quam cognitione eas percepimus et voluntati observandas proposuimus. 
Neque enim voluntatis, sed rationis humanae est, veritates illas „practicas“, quas hae leges continent, 
comprehendere et intelligere; neque igitur voluntas iis affici dirigique potest, nisi ratio eas cognitione 
praecepit et quasi lucernas quasdam, quas in volendo agendoque sequamur, praetulit. Itaque ad id 
revertimur, quod jam pro explorato habemus: „Nullus ligatur per praeceptum aliquod nisi mediante 
scientia illius praecepti, neque ulla cogitari potest voluntaria legis violatio, ubi nulla est legis cognitio. 

Ac positivam quidem legem, lieet „in foro externo, quum a legislatore jam promulgata 

fuerit, omnes seire praesumantur, respecta vero conscientia eum minime peccare, qui legem sibi igno- 
tam non servat“, nisi forte ob negligentiam suam ut nesciat acciderit, omnes consentiunt; adduntque 
etiam plurimi, „non eos tantum putandos esse nescios, qui legem omnino ignorant, sed illos quoque, 
qui post debitam diligentiam de ea dubitant^.9") Nemo enim id pro lege vera sibique cognita valere 
dicet, quod, quamvis diligenter inquisierit, tamen vere dubitat, sitne tabula sive codice legum sive alio 
modo legitimo promulgatum sibique praescriptum. — Quod autem legem naturalem-neque nunciis neque 
litteris alienis promulgatam esse scimus, sed infixam ipsi naturae mentique humanae, quam qui per- 
serutantur atque excolunt, iidem et legem naturae ejusque praecepta singula colligere videntur, res 
ipsa docet, non omnes posse omnia investigare. Sunt prima summaque naturae judicia et praecepta, 
quae solis luce omnibus videntur clariora; alia sunt, quae ex his viri saltem doctrina virtutisque studio 
eruditi eruere pernoscereque possunt et cum insciis rudibusque communicare; alia ne a doetis quidem 
penitus perspiei planeque cognosci possunt, sed obscura incertaque manent, in quibus non videmus 
quomodo obligari possit „per virtutem scientiae, qui omni, qua decet, diligentia et religione adhibita, 
gravi de causa dubitat, numquid lex naturae vel jubeat vel prohibeat.) 
5. Accedit, quod voluntas nostra libera proprie vereque obligari non potest nisi ea lege, qua 
nobis necessitatem moralem h. e. verum certumque officium imponi intelligimus. Aliud est enim 
officium, necessarium, debitum; aliud consilium, utile, commendatum. Itaque in rebus etiam dubiis eo 
potior pars est libertatis, quo minor in jis est necessitatis debitique officii intelligentia. 

Sed haec aliaque, quum graviora nobis esse videantur, quam quae verbo transigi possint, jam. 
in alteram partem commentationis differenda esse duximus. 


32) Alphonsus, l. c. n. 72. 
33) Lehmkuhl, 1. c. 73 sq. 


— te 


— 13 — 


LECTIONES. 


A. ORDINIS THEOLOGORUM. N 


Dr. Franc. Dittrich, P. P. 0., h. t. Decanus. 


I. Historiam ecclesiasticam medii aevi enarrabit quater per hebd. hora IX—X. 
Il. Jus canonicum tradet bis per hebd. hora IX—X. 
III. De arte veterum christianorum disseret semel per hebd. hora definienda. 


Dr. Henric. Oswald, P. P. 0. 


l. Doctrinam de Saeramentis deque Novissimis rebus tradet quater vel quinquies per hebd. hora X. 
II. Repetitorium dogmaticum examinandi et disputandi causa instituet semel per hebd. hora X. 
MI. Selecta capita libri Geneseos interpretari perget bis terve per hebd. horis desienandis, 


Dr. Hugo Weiss, P. P. 0. 


I. S. Pauli utramque epistolam ad Corinthios interpretabitur ter per hebd. hora VIII. 
II. Antiquitates Hebraeorum tradet bis per hebd. hora II. 
III. Repetitiones exegeticas instituet horis definiendis. 


Dr. Jul. Marquardt, P. P. 0. 


l. Theologiae moralis partem generalem docere perget quinquies per hebd. hora XI. 
II. Repetitiones et disputationes de rebus moralibus instituet semel per hebd. hora def. 
IH. Historiam literariam ecclesiae primaevae continuabit hora def. 


— ee — 


III. 


III. 


III. 


III. 


— UW 


B. ORDINIS PHILOSOPHORUM. 


Dr. Jos. Krause, P. P. 0., h. t. Decanus. 


Psychologiam tradet ter per hebd. hora X. 
Metaphysicen docebit ter per hebd. hora X. 
Exercitationes paedagogicas moderabitur bis per hebd. hora def. 


Dr. Jos. Bender, P. P. 0. 


Historiae medii aevi partes praecipuas tradet ter per hebd. hora XI. 
Historiam Prussiae imprimis Warmiae enarrabit bis per hebd. hora XI. 
De linguae theodiscae cum aliis linguis cognatione, aut de critica historiae tractandae ratione 


disseret semel vel bis p. hebd. hora XI. 


Dr. Wilh. Weissbrodt, P. P. 0. 


De arte antiqua disseret ter hebdomade hora IX. 
Tertulliani apologeticum cum commilitonibus leget bis hebdomade hora IX. 
Exercitationes latine scribendi et loquendi moderabitur hora def. 


Dr. Wilh. Killing, P. P. 0. 


De legum naturalium divinaeque revelationis consensu disserere perget bis hebd. hora VIII. 
Astronomiam popularem docebit ter per hebdomadem hora VIII. 

Quaestiones mathematico-philosophicas tractabit semel hebd. hora VIII. 

Calculum differentialem et integralem explieabit horis def. 


Publiea doctrinae sub sidia. 


Bibliotheca, cui praeest Prof. Dr. Weiss, commilitonibus patebit diebus Martis et V eneris 
hora II-III. 

Instrumenta, quae ad physicen, mathematicam et astronomiam pertinent, asservat Prof. Dr. Killing. 
Seulpturarum veterum imagines gypseas eustodit Prof. Dr. Weissbrodt. 


— — — EE —— 


e 


